
Ministru kabineta noteikumi Nr. 435
Rīgā 2023. gada 8. augustā (prot. Nr. 38 42. §)
Grozījumi Ministru kabineta 2015. gada 24. novembra noteikumos Nr. 664 "Darbības programmas "Izaugsme un nodarbinātība" 2.1.1. specifiskā atbalsta mērķa "Uzlabot elektroniskās sakaru infrastruktūras pieejamību lauku teritorijās" pirmās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 13. punktu
· Izdarīt Ministru kabineta 2015. gada 24. novembra noteikumos Nr. 664 "Darbības programmas "Izaugsme un nodarbinātība" 2.1.1. specifiskā atbalsta mērķa "Uzlabot elektroniskās sakaru infrastruktūras pieejamību lauku teritorijās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2015, 240. nr.; 2020, 61., 248. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. specifiskais iznākuma rādītājs – līdz 2023. gada 31. decembrim mājsaimniecību skaits atbalstāmajās administratīvajās teritorijās, kurās komersantiem ir nodrošināta iespēja pieslēgties specifiskā atbalsta mērķa ietvaros izbūvētajam atvilces maršrutēšanas tīklam, – 83 800 mājsaimniecību;".
· 2. Izteikt 4.2. apakšpunktu šādā redakcijā:
· "4.2. rezultāta rādītāji līdz 2023. gada 31. decembrim:
· 4.2.1. mājsaimniecības laukos, kurām pieejami platjoslas piekļuves pakalpojumi ar vismaz 30 Mb/s datu pārraides ātrumu, – 85 % mājsaimniecību;
· 4.2.2. pieslēgumi ar vismaz 30 Mb/s datu pārraides ātrumu – 75 % no kopējā pieslēgumu skaita;".
· 3. Izteikt 4.4. apakšpunktu šādā redakcijā:
· "4.4. specifiskais iznākuma rādītājs – līdz 2023. gada 31. decembrim izglītības iestāžu skaits, kurās ierīkots optiskā tīkla piekļuves punkts, – 6."

